- Ёсць некалькі падыходаў да кіраўніцтва. Мне больш даспадобы калектыўнае абмеркаванне. Вядома, прыняццё канчатковых рашэнняў застаецца на кіраўніку, але з улікам меркаванняў калегаў. Паглядзім, як гэта будзе на практыцы. Я не думаю, што да мяне змянілася стаўленне калег. Гэта не той выпадак, калі бяруць чалавека звонку і ўзнікае напружанасць паміж кіраўніком і калектывам, якая можа прывесці да сур’ёзных канфліктаў і наступстваў. За прыкладам не трэба хадзіць далёка. Паглядзіце на сітуацыю ў газеце “Беларусы і рынак”. Я ўсё ж сам частка калектыву. Нічога прынцыпова не змянілася.